《杂兴三首 其一》
宋代·方一夔

自合林泉着散仙，虎蛟在处卧山渊。未秋已拟偿新谷，计月先愁欠子钱。

冷眼惯看平地险，薄情谁念死灰然。人生还有相逢处，昨日淮阴召少年。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。